See vajadus on USAs šokeerival moel rahuldamata ning põhjustel, mis pole eriti üllatavad. Praeguseks on USA olnud mõnda aega kõige ebavõrdsem ja kõige rohkem tippu koondunud jõukusega ühiskond industriaalmaailmas. Tipus olev üks protsent kontrollib 40 protsenti USA rikkusest ja 57 protsenti nõudeid rikkusele  (intressid, dividendid ja muu selline), jättes ülejäänud 99 protsenti võitlema vähem kui kahe kolmandiku riigi netorikkuse pärast. Tipus olev 10 protsenti omab rohkem kui kaks kolmandikku riigi rikkusest ning tõenäoliselt kuulub sinna veelgi suurem osa riigi poliitikutest ja poliitikategijatest (nii demokraadid kui ka vabariiklased). Ameerika (ja globaalsete) Väheste varade hulgas on kontrollpakk kümnes meediakorporatsioonis, mis üheskoos omasid möödunud sajandi lõpul rohkem kui 50 protsenti kogu USA meediast  (trüki- ja elektrooniline meedia). Juhtivate firmade hulgas on Time Warner, Disney, Viacom, Seagram, News Corporation (Murdoch), General Electric, AT&T-TCI ja Sony.